CELEX: 32021D2160
Language: mt
Date: 2021-12-06 00:00:00
Title: Deċiżjoni tal-Kunsill (PESK) 2021/2160 tas-6 ta’ Diċembru 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem

7.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 436/40
               
            
         DEĊIŻJONI TAL-KUNSILL (PESK) 2021/2160
         tas-6 ta’ Diċembru 2021
         li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-7 ta’ Diċembru 2020, il-Kunsill adotta d-Deċiżjoni (PESK) 2020/1999 (1).
                  
               
                     (2)
                  
                  
                     Il-miżuri stabbiliti fl-Artikoli 2 u 3 tad-Deċiżjoni (PESK) 2020/1999 japplikaw fir-rigward tal-persuni fiżiċi u ġuridiċi, entitajiet u korpi elenkati fl-Anness għad-Deċiżjoni (PESK) 2020/1999 sat-8 ta’ Diċembru 2021.
                  
               
                     (3)
                  
                  
                     Fuq il-bażi ta’ rieżami tal-Anness għad-Deċiżjoni (PESK) 2020/1999, il-miżuri stabbiliti fl-Artikoli 2 u 3 ta’ dik id-Deċiżjoni b’rabta mal-persuni fiżiċi u ġuridiċi, entitajiet u korpi elenkati f’ dak l-Anness jenħtieġ li jiġu estiżi sat-8 ta’ Diċembru 2022, għajr fir-rigward ta’ persuna waħda li mietet, li l-entrata tagħha jenħtieġ li titneħħa minn dak l-Anness. L-entrati li jikkonċernaw seba’ persuni inklużi f’dak l-Anness jenħtieġ li jiġu aġġornati.
                  
               
                     (4)
                  
                  
                     Id-Deċiżjoni (PESK) 2020/1999 għalhekk jenħtieġ li tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2020/1999 hija emendata kif ġej:
            
                        (1)
                     
                     
                        l-Artikolu 10 huwa sostitwit b’dan li ġej:
                        
                           "Artikolu 10
                           Din id-Deċiżjoni għandha tapplika sat-8 ta’ Diċembru 2023 u għandha tinżamm taħt rieżami kostanti. Il-miżuri stabbiliti fl-Artikoli 2 u 3 għandhom japplikaw fir-rigward tal-persuni fiżiċi u ġuridiċi, entitajiet u korpi elenkati fl-Anness sat-8 ta’ Diċembru 2022.";
                        
                     
                  
                        (2)
                     
                     
                        l-Anness huwa emendat kif stabbilit fl-Anness għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-6 ta’ Diċembru 2021.
            
               
                  Għall-Kunsill
               
               
                  Il-President
               
               J. CIGLER KRALJ
            
         
         
            (1)  Id-Deċiżjoni tal-Kunsill (PESK) 2020/1999 tas-7 ta’ Diċembru 2020 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem, (ĠU L 410 I, 7.12.2020, p. 13).
      
      
         
            ANNESS
            Fl-Anness għad-Deċiżjoni (PESK) 2020/1999, il-lista ta’ persuni fiżiċi li tinsab fit-Taqsima A (“Persuni fiżiċi") hija emendata kif ġej:
            
                        (1)
                     
                     
                        l-entrata 11 (dwar Mohammed Khalifa AL-KANI (magħruf ukoll bħala Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)) titħassar;
                     
                  
                        (2)
                     
                     
                        l-entrati għas-seba’ persuni fiżiċi li ġejjin huma sostitwiti b’dan li ġej:
                        
                                     
                                 
                                 
                                    Ismijiet (Trażlitterazzjoni bl-alfabett Latin)
                                 
                                 
                                    Ismijiet
                                 
                                 
                                    Informazzjoni ta’ identifikazzjoni
                                 
                                 
                                    Raġunijiet għall-elenkar
                                 
                                 
                                    Data tal-elenkar
                                 
                              
                                    “4.
                                 
                                 
                                    Viktor Vasilievich (Vasilyevich) ZOLOTOV
                                 
                                 
                                    Виктор Васильевич ЗОЛОТОВ
                                 
                                 
                                    Pożizzjoni(jiet): Direttur tas-Servizz Federali tat-Truppi tal-Gwardja Nazzjonali tal-Federazzjoni Russa (Rosgvardia)
                                    Data tat-twelid: 27.1.1954
                                    Post tat-twelid: Sasovo, ir-Repubblika Soċjalista Federattiva Sovjetika Russa (issa l-Federazzjoni Russa)
                                    Nazzjonalità: Russa
                                    Ġeneru: raġel
                                 
                                 
                                    Viktor Zolotov ilu Direttur tas-Servizz Federali tat-Truppi tal-Gwardja Nazzjonali tal-Federazzjoni Russa (Rosgvardia) mill-5 ta’ April 2016 u għalhekk huwa Kap Kmandant tat-Truppi tal-Gwardja Nazzjonali tal-Federazzjoni Russa, kif ukoll Kmandant tal-OMON – Unita Mobbli bi Skop Speċjali integrata fir-Rosgvardia. F’dik il-pożizzjoni, huwa jissorvelja l-attivitajiet kollha tat-truppi tar-Rosgvardia u tal-OMON. Fil-kapaċità tiegħu bħala Direttur tar-Rosgvardia, huwa responsabbli għal ksur serju tad-drittijiet tal-bniedem fir-Russja, inkluż arresti u detenzjonijiet arbitrarji u r-repressjoni mifruxa u sistematika tad-dritt għal-libertà ta’ għaqda paċifika u ta’ assoċjazzjoni, b’mod partikolari bit-trażżin vjolenti ta’ protesti u dimostrazzjonijiet.
                                 
                                 
                                    2.3.2021
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    Ir-Rosgvardia ntużat biex trażżan il-protestifavur Navalny tat-23 ta’ Jannar u tal-21 ta’ April 2021, u ġie rrappurtat li bosta uffiċjali tal-OMON u tal-Gwardja Nazzjonali użaw brutalità u vjolenza kontra d-dimostranti. Għexieren ta’ ġurnalisti spiċċaw fil-mira ta’ aggressjoni mill-forzi tas-sigurtà, inkluż il-korrispondent ta’ Meduza, Kristina Safronova, li sfat aggredita minn uffiċjal tal-OMON, u l-ġurnalista ta’ Novaya Gazeta Yelizaveta Kirpanova, li laqtet daqqa ta’ lembuba fuq rasha, li darrbitha. Matul il-protesti tat-23 ta’ Jannar 2021, il-forzi tas-sigurtà arbitrarjament iddetenew aktar minn 300 minorenni.
                                 
                                 
                                     
                                 
                              
                                    5.
                                 
                                 
                                    ZHU Hailun
                                 
                                 
                                    朱海仑 (ortografija Ċiniża)
                                 
                                 
                                    Pożizzjoni(jiet): Membru tat-13-il Kungress Nazzjonali tal-Poplu tar-Repubblika tal-Poplu taċ-Ċina (leġiżlatura mill-2018 sal-2023) li jirrappreżenta lir-Reġjun Awtonomu Ujgur ta’ Xinjiang (RAUX); Membru tal-Kumitat Superviżorju u tal-Affarijiet Ġudizzjarji tal-Kungress Nazzjonali tal-Poplu (mid-19 ta’ Marzu 2018)
                                 
                                 
                                    Eks Segretarju tal-Kumitat tal-Affarijiet Politiċi u Legali tar-Reġjun Awtonomu Ujgur ta’ Xinjiang (RAUX) u eks Viċi Segretarju tal-Kumitat tal-Partit tar-RAUX (mill-2016 sal-2019). Eks Viċi Kap tal-Kumitat Permanenti tat-13-il Kungress tal-Poplu tar-RAUX, korp leġiżlattiv reġjonali (mill-2019 sal-5 ta’ Frar 2021 iżda baqa’ attiv sa tal-inqas Marzu 2021). Membru tat-13-il Kungress Nazzjonali tal-Poplu tar-Repubblika tal-Poplu taċ-Ċina (leġiżlatura mill-2018 sal-2023) li jirrappreżenta lir-RAUX. Membru tal-Kumitat Superviżorju u tal-Affarijiet Ġudizzjarji tal-Kungress Nazzjonali tal-Poplu mid-19 ta’ Marzu 2018.
                                 
                                 
                                    22.3.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Data tat-twelid: Jannar 1958
                                    Post tat-twelid: Lianshui, Jiangsu (iċ-Ċina)
                                    Nazzjonalità: Ċiniża
                                    Ġeneru: raġel
                                 
                                 
                                    Bħala Segretarju tal-Kumitat tal-Affarijiet Politiċi u Legali tar-RAUX (mill-2016 sal-2019), Zhu Hailun kien responabbli għaż-żamma tas-sigurtà interna u l-infurzar tal-liġi fir-RAUX. Bħala tali, kellu kariga politika importanti inkarigat biex isegwi u jimplimenta programm fuq skala kbira ta’ sorveljanza, detenzjoni u indottrinazzjoni mmirat lejn persuni Ujgur u nies minn minoranzi etniċi oħrajn. Zhu Hailun ġie deskritt bħala l-"arkitett" ta’ dan il-programm. Huwa għalhekk responsabbli minn ksur serju tad-drittijiet tal-bniedem fiċ-Ċina, b’mod partikolari detenzjonijiet arbitrarji fuq skala kbira mwettqa fuq l-Ujgur u nies minn minoranzi etniċi oħrajn.
                                    Bħala Viċi Kap tal-Kumitat Permanenti tat-13-il Kungress tal-Poplu tar-RAUX (mill-2019 sal-5 ta’ Frar 2021), Zhu Hailun kompla jeżerċita influwenza deċiżiva fir-RAUX fejn għadu għaddej il-programm ta’ sorveljanza, detenzjoni u indottrinazzjoni fuq skala kbira mmirat lejn l-Ujgur u nies minn minoranzi etniċi oħrajn.
                                 
                                 
                                     
                                 
                              
                                    9.
                                 
                                 
                                    JONG Kyong-thaek (magħruf ukoll bħala CHO’NG Kyo’ng-t’aek)
                                 
                                 
                                    정경택 (ortografija Koreana)
                                 
                                 
                                    Pożizzjoni(jiet): Ministru għas-Sigurtà tal-Istat tar-Repubblika Demokratika tal-Poplu tal-Korea (RDPK)
                                    Data tat-twelid: bejn l-1.1.1961 u l-31.12.1963
                                    Nazzjonalità: Repubblika Demokratika tal-Poplu tal-Korea (RDPK)
                                    Ġeneru: raġel
                                 
                                 
                                    Jong Kyong-thaek hu l-Ministru għas-Sigurtà tal-Istat tar-Repubblika Demokratika tal-Poplu tal-Korea (RDPK) sa mill-2017. Il-Ministeru għas-Sigurtà tal-Istat tar-RDPK hu wieħed mill-istituzzjonijiet ewlenin responsabbli mill-implimentazzjoni tal-politika repressiva tas-sigurtà tar-RDPK, b’enfasi fuq l-identifikazzjoni u t-trażżin ta’ dissens politiku, l-influss ta’ informazzjoni "sovversiva" minn barra, u kull imġiba oħra meqjusa bħala theddida politika serja għas-sistema politika u t-tmexxija tagħha.
                                    Bħala Kap tal-Ministeru għas-Sigurtà tal-Istat, Jong Kyong-thaek huwa responsabbli għal ksur serju tad-drittijiet tal-bniedem fir-RDPK, b’mod partikolari tortura u trattament jew pieni krudili, inumani jew degradanti oħra, eżekuzzjonijiet ekstraġudizzjarji, arbitrarji u sommarji u qtil, għajbien sfurzat ta’ persuni, u arresti jew detenzjonijiet arbitrarji, kif ukoll xogħol furzat mifrux u vjolenza sesswali kontra n-nisa.
                                 
                                 
                                    22.3.2021
                                 
                              
                                    10.
                                 
                                 
                                    RI Yong Gil (magħruf ukoll bħala RI Yong Gi, RI Yo’ng-kil, YI Yo’ng-kil)
                                 
                                 
                                    리영길 (ortografija Koreana)
                                 
                                 
                                    Pożizzjoni(jiet): Ministru tad-Difiża Nazzjonali tar-Repubblika Demokratika tal-Poplu tal-Korea (RDPK)
                                    Data tat-twelid: 1955
                                    Nazzjonalità: Repubblika Demokratika tal-Poplu tal-Korea (RDPK)
                                    Ġeneru: raġel
                                 
                                 
                                    Ri Yong Gil huwa l-Ministru għad-Difiża Nazzjonali tar-Repubblika Demokratika tal-Poplu tal-Korea (RDPK). Huwa kien il-Ministru għas-Sigurtà Soċjali minn Jannar 2021 sa Ġunju jew Lulju 2021. Kien Kap tal-Persunal Ġenerali tal-Armata tal-Poplu tal-Korea (KPA) bejn l-2018 u Jannar 2021.
                                    Bħala Ministru għad-Difiża Nazzjonali, Ri Yong Gil huwa responsabbli għal ksur serju tad-drittijiet tal-bniedem fir-RDPK, inkluż minn membri tal-Kmand tas-Sigurtà Militari u unitajiet oħra tal-KPA.
                                    Il-Ministeru għas-Sigurtà Soċjali tar-RDPK (qabel kien magħruf bħala l-Ministeru għas-Sigurtà tal-Poplu jew il-Ministeru għas-Sigurtà Pubblika) u l-Kmand tas-Sigurtà Militari huma istituzzjonijiet ewlenin responsabbli milli jimplimentaw il-politiki ta’ sigurtà repressivi tar-RDPK, fosthom l-interrogazzjoni u l-ikkastigar ta’ nies li jaħarbu mir-RDPK "illegalment". B’mod partikolari, il-Ministeru għas-Sigurtà Soċjali hu responsabbli milli jmexxi kampijiet tal-ħabs u ċentri ta’ xogħol ta’ detenzjoni fuq perijodu qasir ta’ żmien permezz tal-Uffiċċju Korrettiv tiegħu, fejn il-priġunieri/detenuti jitħallew bil-ġuħ apposta u jirċievu trattament inuman ieħor.
                                 
                                 
                                    22.3.2021
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    Bħala eks Kap tal-Ministeru għas-Sigurtà Soċjali, Ri Yong Gil huwa responsabbli għal ksur serju tad-drittijiet tal-bniedem fir-RDPK, b’mod partikolari tortura u trattament jew pieni krudili, inumani jew degradanti oħra, eżekuzzjonijiet ekstraġudizzjarji, arbitrarji u sommarji u qtil, għajbien sfurzat ta’ persuni, u arresti jew detenzjonijiet arbitrarji, kif ukoll xogħol furzat mifrux u vjolenza sesswali kontra n-nisa.
                                    Bħala eks Kap tal-Persunal Ġenerali tal- KPA, Ri Yong Gil huwa responsabbli wkoll għall-ksur mifrux tad-drittijiet tal-bniedem imwettaq mill-KPA.
                                 
                                 
                                     
                                 
                              
                                    12.
                                 
                                 
                                    Abderrahim AL-KANI (magħruf ukoll bħala Abdul-Rahim, AL-KANI Abd-al-Rahim AL-KANI)
                                 
                                 
                                    لرحيم الكاني عبد (Ortografija Għarbija)
                                 
                                 
                                    Kariga/i: membru tal-Milizzja Kaniyat
                                    Data tat-twelid: 7.9.1997
                                    Nazzjonalità: Libjana
                                    Numru tal-passaport: PH3854LY
                                    Numru tal-karta tal-identità: 119970331820
                                    Ġeneru: raġel
                                 
                                 
                                    Abderrahim Al-Kani huwa membru ewlieni tal-Milizzja Kaniyat u ħu l-Kap tal-Milizzja Kaniyat, Mohammed Khalifa Al-Khani (li miet f’Lulju 2021). Il-Milizzja Kaniyat eżerċitat il-kontroll tal-belt Libjana ta’ Tarhuna bejn l-2015 u Ġunju tal-2020.
                                    Abderrahim Al-Kani huwa inkarigat mis-sigurtà interna għall-Milizzja Kaniyat. F’dik il-kapaċità, huwa responsabbli għal abbużi serji tad-drittijiet tal-bniedem fil-Libja, b’mod partikolari qtil ekstraġudizzjarju u għajbien sfurzat ta’ persuni bejn l-2015 u Ġunju 2020 f’Tarhuna.
                                    Abderrahim Al-Kani u l-Milizzja Kaniyat ħarbu minn Tarhuna fil-bidu ta’ Ġunju 2020 lejn il-Lvant tal-Libja. Wara dan, diversi oqbra tal-massa attribwiti lill-Milizzja Kaniyat ġew skoperti f’Tarhuna.
                                 
                                 
                                    22.3.2021
                                 
                              
                                    13.
                                 
                                 
                                    Aiub Vakhaevich KATAEV (magħruf ukoll bħala Ayubkhan Vakhaevich KATAEV)
                                 
                                 
                                    Аюб Вахаевич КАТАЕВ (magħruf ukoll bħala Аюбхан Вахаевич КАТАЕВ) (ortografija Russa)
                                 
                                 
                                    Pożizzjoni(jiet): Eks Kap tad-Dipartiment tal-Ministeru għall-Affarijiet Interni tal-Federazzjoni Russa fil-belt ta’ Argun fir-Repubblika Ċeċena
                                    Data tat-twelid: 1.12.1980 jew 1.12.1984
                                    Nazzjonalità: Russa
                                    Ġeneru: raġel
                                 
                                 
                                    Kap tad-Dipartiment tal-Ministeru għall-Affarijiet Interni tal-Federazzjoni Russa fil-belt ta’ Argun fir-Repubblika Ċeċena sal-2018.
                                    Fil-kapaċità tiegħu bħala Kap tad-Dipartiment tal-Ministeru għall-Affarijiet Interni tal-Federazzjoni Russa f’Argun, Aiub Kataev kien jissorvelja l-attivitajiet tas-sigurtà tal-istat u tal-aġenziji tal-pulizija lokali. F’din il-kariga, huwa kien jissorvelja personalment persekuzzjonijiet mifruxa u sistematiċi fiċ-Ċeċenja, li bdew fl-2017. Ir-repressjonijiet huma diretti kontra persuni leżbjani, gay, bisesswali, transġeneru u intersesswali (LGBTI), dawk li hu preżunt li jappartjenu għal gruppi LGBTI, u individwi oħra ssuspettati li huma avversarji tal-Kap tar-Repubblika Ċeċena Ramzan Kadyrov. Aiub Kataev u forzi li kienu taħt il-kmand tiegħu huma responsabbli għal ksur serju tad-drittijiet tal-bniedem fir-Russja, b’mod partikolari tortura u trattament u pieni krudili, inumani jew degradanti oħra, kif ukoll arresti u detenzjonijiet arbitrarji, u eżekuzzjonijiet arbitrarji jew ekstraġudizzjarji u qtil.
                                    Skont diversi xiehda, Aiub Kataev issorvelja personalment u ħa sehem fit-tortura ta’ detenuti.
                                 
                                 
                                    22.3.2021
                                 
                              
                                    14.
                                 
                                 
                                    Abuzaid (Abuzayed) Dzhandarovich VISMURADOV
                                 
                                 
                                    Абузайд Джандарович ВИСМУРАДОВ (ortografija Russa)
                                 
                                 
                                    Pożizzjoni(jiet): Eks Kmandant tat-Tim "Terek" tal-Unità Speċjali ta’ Rispons Rapidu (SOBR), Viċi Prim Ministru tar-Repubblika Ċeċena, gwardja personali mhux uffiċjali tal-Kap tar-Repubblika Ċeċena Ramzan Kadyrov
                                    Data tat-twelid: 24.12.1975
                                 
                                 
                                    Eks Kmandant tat-Tim "Terek" tal-Unità Speċjali ta’ Rispons Rapidu (SOBR). Mit-23 ta’ Marzu 2020, Viċi Prim Ministru tar-Repubblika Ċeċena. Gwardja personali tal-Kap tar-Repubblika Ċeċena Ramzan Kadyrov.
                                    Abuzaid Vismuradov kien il-Kmandant tal-istakkament "Terek" tas-SOBR minn Marzu 2012 sa Marzu 2020. F’din il-kariga, huwa kien jissorvelja personalment persekuzzjonijiet mifruxa u sistematiċi fiċ-Ċeċenja, li bdew fl-2017. Ir-repressjonijiet huma diretti kontra persuni leżbjani, gay, bisesswali, transġeneru u intersesswali (LGBTI), dawk li hu preżunt li jappartjenu għal gruppi LGBTI jew individwi oħra ssuspettati li huma avversarji tal-Kap tar-Repubblika Ċeċena Ramzan Kadyrov.
                                 
                                 
                                    22.3.2021”
                                 
                              
                                     
                                 
                                 
                                     
                                 
                                 
                                     
                                 
                                 
                                    Post tat-twelid: Akhmat-Yurt/Khosi-Yurt, eks Repubblika Soċjalista Sovjetika Awtonoma Ċeċena-Ingush (ASSR), issa Repubblika Ċeċena (Federazzjoni Russa)
                                    Nazzjonalità: Russa
                                    Ġeneru: raġel
                                 
                                 
                                    Abuzaid Vismuradov u l-unità "Terek" li kienet taħt il-kmand tiegħu huma responsabbli għal ksur serju tad-drittijiet tal-bniedem fir-Russja, b’mod partikolari tortura u trattament jew pieni krudili, inumani jew degradanti oħra, kif ukoll arresti u detenzjonijiet arbitrarji, u qtil ekstraġudizzjarju u arbitrarju u eżekuzzjonijiet.
                                    Skont diversi xiehda, Abuzaid Vismuradov issorvelja personalment u ħa sehem fit-tortura ta’ detenuti. Huwa kollaboratur mill-qrib ta’ Ramzan Kadyrov, il-Kap tar-Repubblika Ċeċena, li ilu jmexxi kampanja ta’ repressjonijiet kontra l-avversarji politiċi tiegħu għal bosta snin.